У раёне жывуць 18 ветэранаў Вялікай Айчыннай вайны, 43 вязні, 10 удзельнікаў працоўнага фронту. Яшчэ 20-30 гадоў назад ветэранская арганізацыя рабіла стаўку на работу з гэтымі шаноўнымі людзьмі, а ў апошнія гады, калі рады іх значна парадзелі, прадаўжальнікамі тых слаўных традыцый сталі дзеці вайны – ветэраны працы. Такое ганаровае званне цяпер у раёне маюць 5.649 чалавек. 14 пярвічных ветэранскіх арганізацый раёна аб’ядноўваюць 4.752 членаў. Няма ў раёне такой вялікай залы, каб сабраць усіх іх разам для ўшанавання і ўдзячнасці. Аднак тыя шаноўныя людзі, каму пашчасціла пабываць на гэтай урачыстасці, упісалі яркія старонкі ў біяграфію краіны.